
POPRAVKI oz. SPREMEMBE RAZPISNE DOKUMENTACIJE

Naročnik ZDRAVSTVENI DOM MURSKA SOBOTA, Grajska ulica 24, 9000 Murska Sobota vse zainteresirane ponudnike obvešča, da je v okviru objavljenega javnega naročila:

»  ZAVAROVANJE PREMOŽENJA IN PREMOŽENJSKIH INTERESOV«

sprejel odločitev o spremembi dokumentacije vezano na javno naročilo, vsled česar se originalna vsebina razpisne dokumentacije spreminja, in se po novem glasi, kot sledi:

1. SPREMEMBA ROKOV
Točka 1.2. RD se po novem glasi:
1.2. Predvideni rok izvedbe javnega naročila
Rok za postavitev vprašanj s strani potencialnih ponudnikov: torek 18.9.2018 do 10:00 ure
Zadnji rok za odgovore naročnika na postavljena vprašanja: četrtek 20.09.2018 do 15:00 ure
Rok oddaje ponudbe: petek 28.09.2018 do 10:00 ure
Javno odpiranje ponudb:  petek 28.09.2018 ob 10:30 uri
Predviden podpis pogodbe: oktober 2018
Obdobje trajanja javnega naročila: 5 let od sklenitve pogodbe 

Del besedila se v točki 7.1. RD spreminja, tako da se po novem glasi:
7.1. Rok za prejem ponudb
Naročnik določa rok za prejem ponudb na dan petek 28.09.2018 do 10:00 ure. 

NOV DOSTOP do povezave za ODDAJO elektronske ponudbe v tem postopku javnega naročila je na naslednji povezavi: https://ejn.gov.si/ponudba/pages/aktualno/aktualno_javno_narocilo_podrobno.xhtml?zadevaId=3922

Del besedila se v točki 7.4. RD spreminja, tako da se po novem glasi:
7.4. Javno odpiranje ponudb
Čas: petek 28.09.2018 ob 10:30 uri  
Avtomatično v informacijskem sistemu e-JN na spletnem naslovu> https://ejn.gov.si/eJN2

Del besedila se v točki 7.4. RD spreminja, tako da se po novem glasi:
7.4. Rok za dodatna pojasnila ponudb
Naročnik bo na oziroma preko portala javnih naročil posredoval dodatna pojasnila v zvezi z dokumentacijo v zvezi z oddajo javnega naročila najpozneje do 20.09.2018 do 15:00 ure, pod pogojem, da je bila zahteva za dodatna pojasnila posredovana pravočasno, to je do 18.09.2018 do 10:00 ure.

2. SPREMEMBA DELA PRILOGE št. 2 – SPECIFIKACIJA ZAVAROVANJ
Naročnik dodaja, da je zaradi določenih korekcij v podanih podatkih, ki se nanašajo na VOZNI PARK (Tabela Excell, zavihek VOZILA) PRILOGE št. 2 – SPECIFIKACIJA ZAVAROVANJ objavljen NOV SEZNAM VOZIL, ki nadomesti obstoječega, in sicer na spletni strani naročnika, kjer je objavljena preostala do sedaj objavljena dokumentacija vezana na predmetno javno naročilo.
Spremembe se nanašajo na ažurirane podatke voznega parka – zavihek  VOZILA - odvzeta so določena vozila / dodana nova. 

Naročnik opozarja vse ponudnike naj bodo pozorni pri oddajanju ponudbe na nastalo spremembo in spremembe dosledno upoštevajo. Prav posebej naj bodo pozorni pri podajanju končne vrednosti ponudbe, kjer je  potrebno zaradi spremembe dela PRILOGE št. 2 v zavihek REKAPITULACIJA vnesti ročno podatek za vozila, ki je enak seštevku  vseh vrednosti NOVO dodane tabele vozil.  Prav tako naj bodo vsi ponudniki pozorni na spremembo roka za prejem ponudbe, ter nov rok smiselno upoštevajo tudi v ostalih delih razpisne dokumentacije, v kolikor je to potrebno, kot npr. določanje veljavnosti ponudbe, obstoj razlogov za izključitev, itd… 

3.  SPREMEMBA OBRAZCA št. 9 – IZJAVA PONUDNIKA O PREDLOŽITVI FINANČNEGA ZAVAROVANJA ZA DOBRO IZVEDBO POGODBENIH OBVEZNOSTI 

Naročnik je v obstoječem obrazcu št. 9 _ Izjava ponudnika o predložitvi finančnega zavarovanja za dobro izvedbo pogodbenih obveznosti - popravil besedilo, ki se nanaša na višino finančnega zavarovanja in besedilo uskladil z delom razpisne dokumentacije »Navodila ponudnikom« s točko 10.1, kjer je pravilno zapisano navodila, da se finančno zavarovanje za dobro izvedbo pogodbenih obveznosti po podpisu pogodbe predloži v višini 10 % od skupne (petletne, in NE triletne) vrednosti pogodbe z DPZP za celotno obdobje trajanja naročila.
Ponudnik lahko sam spremeni izjavo obstoječega obrazca, ali pa uporabi novo objavljeni obrazec št. 9.

4. DODATNA OBRAZLOŽITEV K SEZNAMU ZAPOSLENIH ZDRAVSTVENIH DELAVCEV IN SODELAVCEV V ZDRAVSTVENEM DOMU MURSKA SOBOTA (Priloga št. 4)

Naročnik dodatno pojasnjuje, da so na objavljenem seznamu (PRILOGA št. 4) in v odgovoru na postavljeno vprašanje na Portalu javnih naročil zajeti zdravstveni delavci in sodelavci, ki so redno zaposleni v Zdravstvenem domu Murska Sobota na podlagi pogodbe o zaposlitvi in svoje delo opravljajo praviloma 40 ur/teden.  

Predmet zavarovanja so tudi zdravniki oz. zobozdravniki, ki so zaposleni pri drugih delodajalcih oz. upokojeni in opravljajo delo pri naročniku na podlagi podjemne pogodbe, praviloma občasno. In sicer: 4 zdravniki specialisti (1 specialist splošne medicine, 1 specialist psihiater, 1 specialist ginekologije in porodništva, 1 specialist radiologije) in  14 zobozdravnikov, ki se vključujejo v dežurno službo. Navedene osebe niso zajete v objavljenem seznamu oz. prilogi št. 4.

Zelo občasno pa se v izvajanje zdravstvene dejavnosti na podlagi prvega odstavka 45 b. člena Zakona o zdravniški službi vključujejo v program zagotavljanja neprekinjene nujne zdravniške pomoči tudi koncesionarji (zdravniki specialisti pediatrije in zobozdravniki), ki imajo sklenjena lastna zavarovanja poklicne odgovornosti in se njihove potencialne škode regresirajo na podlagi sklenjenih pogodb o poslovnem sodelovanju v korist naročnika. Koncesionarji zaradi navedenega niso zajeti v prilogi št. 4, in zavod za njih ne bo sklenil zavarovanja.

Glede na zgoraj navedeno dodatno obrazložitev se smiselno spreminjajo tudi določila v PRILOGI št. 1: MINIMALNI POGOJI, poglavje: Zavarovanje poklicne odgovornosti zdravstvenih delavcev in sodelavcev (drugi odstavek).

V Murski Soboti, 11.september 2018				Zdravstveni dom Murska Sobota
					Edith ŽIŽEK SAPAČ, dr.med.spec.

